Võidusamba rajamine on tegelikult ikka väga hea strateegiline  ettevõtmine. Kõik ju mäletavad neid lugusid kuidas Rakvere linn pääses Ivan Julma vägede piiramisest. Olukord oli ju täiesti lootusetu. Linnas toit lõppemas, nälg, haigused. Rootsi kaitsemeeskond vaakus juba hinge. Viimases hädas aeti vardasse linna viimane elusolev härg ja kästi pillimeestel mängida justnagu oleks linnas käimas võimas pidu. Eks linna piiravad venelased vaadanud siis, et mida värki -oleme vennikesi juba mitu kuud piiranud, aga neil ikka pidu ja pillerkaar käimas. Nälga ei kuskil! Pakkinudki siis  venelased oma riistad kotti ja läinud Rakvere alt tühja kõhuga minema.